kalixlouiis/myanmar-wikipedia-corpus huggingface dataset:
၂၀၁၄ သန်းခေါင်စာရင်းအရ အနန်းဘော်ကျေးရွာအုပ်စုတွင် ကျား ၂၁၃၄ ဦး၊ မ ၂၃၁၂ ဦး၊ လူဦးရေ စုစုပေါင်း ၄၄၄၆ ဦးနေထိုင်သည်။
စပါးလင်ဟင်းမွှေး (Cymbopogon citratus)သည် အပူပိုင်းဒေသအပင်ဖြစ်ပြီး၊ အရှေ့တောင်အာရှကျွန်းနိုင်ငံများ (Maritime Southeast Asia သို့မဟုတ် Island Southeast Asia)တွင် သဘာဝအတိုင်း ပေါက်ရောက်လေ့ရှိပြီး၊ အခြား အပူပိုင်းဒေသ နေရာများစွာသို့လည်း ယူဆောင်စိုက်ပျိုးကြသည်။
၎င်းကို အနောက်အိန္ဒိယ လယ်မဲန်ဂရာ့စ် (West Indian lemon grass) သို့မဟုတ် လိုရင်းတိုရှင်းဖြင့် လယ်မဲန်ဂရာ့စ် (lemon grass) ဟု အရပ်သုံး ခေါ်ကြသည်။
စပါးလင်ဟင်းမွှေး အများအားဖြင့် အပင်လိုက် ရောင်းကြသည်။
၎င်းသည် ယူနိုက်တက်ကင်းဒမ်းနိုင်ငံကဲ့သို့သော နွေးသောသမပိုင်းဒေသများတွင် စိုက်ပျိုး၍ရသော်လည်း၊ နှင်းခဲခြင်းဒဏ်ကိုမူ မခံနိုင်ပေ။
ဟင်းခတ်အမွှေးအကြိုင်အဖြစ် အသုံးပြုခြင်း စပါးလင်ဟင်းမွှေး၊ ဂါးလဲန်ဂယ် (galangal)၊ သံပရာရွက်၊ ဂျင်းတို့ကို ကြက်သားတုံယမ်း (tom yam)ဟင်းချက်ရန် အသင့်ပေါင်းထုပ်၍ ထိုင်းဈေးတို့တွင် ရောင်းချကြသည်။
စပါးလင်ဟင်းမွှေးသည် သည် ဖိလစ်ပိုင်နှင့် အင်ဒိုနီးရှားတို့တွင် tanglad သို့မဟုတ် sereh ဟုခေါ်ပြီး အလွန်ပေါများသည်။
၎င်း၏ မွှေးသောအရွက်များကို အများအားဖြင့် ချက်ပြုတ်ရာနှင့် ကြက်သားကင်ရာတွင် အသုံးပြုကြသည်။
သီရိလင်္ကာတွင် စပါးလင်ဟင်းမွှေး ကို sera (සේර) ဟုလူသိများသည်။
၎င်းကို ဆီမွှေး (essential oil) အနေဖြင့်လည်း အသုံးပြုသည့်အပြင် ချက်ပြုတ်ရာတွင်လည်း ဟင်းခတ်အမွှေးအကြိုင်အဖြစ် အသုံးပြုကြသည်။
ဘားအံပညာရေးဒီဂရီကောလိပ် ()သည် ကရင်ပြည်နယ်၊ ဘားအံမြို့၊ လှာကဒေါင်ကျေးရွာအုပ်စု၊ ဘားအံ-အိန္ဒုကားလမ်းမကြီး၌ တည်ရှိကာ၊ ပညာရေးဝန်ကြီးဌာန အဆင့်မြင့်ပညာဦးစီးဌာန လက်အောက်ခံ ပညာရေးကောလိပ်ကျောင်း ဖြစ်သည်။
၂၀၁၉ ဒီဇင်ဘာမှ စပြီး၊ နိုင်ငံတဝန်း ပညာရေးကောလိပ် ၂၅ ကျောင်းကို ပညာရေးဒီဂရီကောလိပ်အဖြစ် အဆင့်တိုးမြှင့်ရာ ဘားအံပညာရေးကောလိပ်လည်း ပါဝင်သည်။
အုပ်ချုပ်ရေး ကျောင်းအုပ်မှာ ဒေါ်ခင်မူမြင့် ဖြစ်သည်။
၂၁ ကြိမ်မြောက် ဆရာအတတ်ပညာဒီပလိုမာလက်မှတ် အပ်နှင်းပွဲအခမ်းအနား၌ လုပ်ငန်းခွင်အကြို ဆရာအတတ်ပညာဒီပလိုမာ သင်တန်း သိပ္ပံကျောင်းသား ၂၁၀ ဦး၊ ဝိဇ္ဇာကျောင်းသား ၁၄၆ ဦး ၊ စုစုပေါင်း ၃၅၆ ဦး ဘွဲ့ရသည်။
တွင် ဆေးလိပ်ငွေ့ကင်းစင် ကောလိပ်ဖြစ်ကြောင်း ကြေညာသည်။
ဘွဲ့နှင်းသဘင် + ပုံစာ ခုနှစ် လုပ်ငန်းခွင်အကြိုဆရာအတတ်ပညာဒီပလိုမာသင်တန်းဆင်းပွဲ ဘွဲ့ရ မှတ်ချက် ၂၀၁၉ ၂၁ ကြိမ်မြောက် ၃၅၆ ၂နှစ် ၂၂ ကြိမ်မြောက် ၄၀၉ ကိုးကား ကဏ္ဍ:ကရင်ပြည်နယ်ရှိ ကောလိပ်နှင့် တက္ကသိုလ်များ။
စပါးလင်ဆီမွှေး (Cymbopogon nardus)သည် ယူဂန်းဒါး၊ တန်ဇေးနီးယား၊ ကင်ညာ၊ အာဖရိကတိုက် တောင်ပိုင်းနှင့် အရှေ့မြောက်ပိုင်း အပူပိုင်းဒေသတစ်လျှောက်တွင် သဘာဝအတိုင်းပေါက်သော ပိုအေ့စီအီး (Poaceae) မျိုးရင်းဝင် နှစ်ရှည်ခံ ( perennial plant) မွှေးကြိုင်သောအပင်ဖြစ်သည်။
စစ်တျယ်နဲလာမြက် (citronella grass) ဟု အရပ်သုံး ခေါ်ကြသည်။
ဦးစံသာအောင် (၉ အောက်တိုဘာ ၁၉၄၀ မွေးဖွား) သည် မြိုလူမျိုး နိုင်ငံရေးသမား တစ်ဦးဖြစ်ပြီး မြိုတိုင်းရင်းသားဖွံ့ဖြိုးရေးပါတီကို တည်ထောင်သူ ဥက္ကဋ္ဌ ဖြစ်သည်။
အစောပိုင်းဘဝနှင့် ပညာရေး ဦးစံသာအောင် ကို မြန်မာသက္ကရာဇ် ၁၃၀၂ ခုနှစ် ဝါကျွတ်လဆန်း (၉) ရက်၊ ခရစ်သက္ကရာဇ် ၁၉၄၀ ပြည့်နှစ်၊ အောက်တိုဘာလ (၉) ရက် ဗုဒ္ဓဟူး နေ့တွင်၊ ကျောက်တော်မြို့နယ်၊ မာလာကျေးရွာ ၌ အဖ ဦးစံဗြိန်း နှင့် မိခင် ‌ဒေါ်ခင်ဘန်း တို့မှ မွေးဖွားခဲ့သည်။
မွေးချင်းညီအစ်ကိုမောင်နှမ (၇) ယောက်ရှိသည်။
ဦးစံသာအောင်သည် ငယ်စဉ်အခါက ဘုန်းကြီးကျောင်းတွင် တစ်နှစ် သင်ယူခဲ့ပြီး၊ မာလာကျေးရွာစာသင်ကျောင်း တွင် စတုတ္ထတန်း (၄) တန်းအထိ ပညာသင်ယူခဲ့သည်။
ထို့အပြင် ပဉ္စမတန်း (၅) တန်း နှင့် အဋ္ဌမတန်း (၈) တန်းကို ညောင်ပင်လှ တွင်သင်ယူခဲ့သည်။
ထိုနောက် အထက်တန်းကို ကျောက်တော်မြို့ ၌ ၁၉၆၀ - ၆၁ ခုနှစ်တွင် ဖြေဆိုခဲ့ပြီး ၁၉၆၂ - ၆၃ တွင် တန်းမြင့် ( High School ) ကို (ခ) ဖြင့် အောင်မြင့်ခဲ့သည်။
၁၉၆၃ - ၆၄ တွင် အထက်တန်း (ဆယ်တန်း) စစ်တွေမြို့တွင် ပြန်လည်သင်ယူခဲ့သည်။
၁၉၆၄ - ၆၅ တွင် စိုက်ပျိုးရေး အထက်တန်းကျောင်း၌ ဆယ်လတာခန့် ပညာသင်ယူခဲ့သည်။
၁၉၆၆ - ၆၇ ခုနှစ်တွင် မျောက်တောင် အ-မ-က ကျောင်းတွင် လက်ထောက် မူလတန်းပြ ဆရာအဖြစ် တာဝန်ထမ်းဆောင်ခဲ့သည်။
၁၉၆၉ - ၇၀ ပြည့်နှစ်တွင် ကျောက်တော်မြို့၊ မြို့သစ် အ-မ-က ကျောင်းတွင် လက်ထောက်ကျောင်းဆရာအဖြစ် တာဝန်ပေးခြင်းခံရသည်။
အိမ်ထောင်ရေး အသက် (၂၅) နှစ် အရွယ်တွင် ဦးစံသာအောင်သည် ငါးယောက်ကိုင်းရွာသူ ‌ဒေါ်မစော နှင့် ချစ်ကြိုက်ခဲ့ပြီး ၁၉၆၈ ခုနှစ် တွင် သူမနှင့် ဆွေမျိုးသားချင်း မိဘသဘောတူ အိမ်ထောင်ပြုခဲ့ကြပြီး သား (၅) ဦး ထွန်းကားခဲ့သည်။
နိုင်ငံရေး ၁၉၇၀ ပြည့်နှစ်တွင် ကျောက်တော်မြောက်ပိုင်း- ပြည်တော်သာပေါင်းစည်းရေး စားသုံးသူ သမဝါယမအသင်း တွင် အတွင်းရေးမှူးအဖြစ်သော်လည်းကောင်း၊ ၁၉၇၆ ခုနှစ်တွင် မြန်မာ့ဆိုရှယ်လစ်လမ်းစဉ်ပါတီတွင် အတွင်းရေးမှူးအဖြစ်သော်လည်းကောင်း၊ ၁၉၇၆ ခုနှစ် နိုဝင်ဘာလ (၂၆) ရက်နေ့တွင် မြို့နယ်ကောင်စီ ပေါ်ပေါက်လာပြီး ထိုကောင်စီတွင် အလုပ်အမှုဆောင်အဖြစ်လည်းကောင်း စတင်ထမ်းဆောင်ခဲ့သည်။
၁၉၈၀ - ၈၄ တွင် ယင်းကောင်စီ၌ ဒုတိယအကြိမ် အလုပ်အမှုဆောင်အဖြစ် ထမ်းဆောင်ခဲ့သည်။
၁၉၈၄ ခုနှစ်တွင် အတွင်းရေးမှူးဖြစ် လာပြီး ၁၉၈၈ ခုနှစ်အထိထမ်းဆောင်ခဲ့သည်။
၁၉၈၈ ခုနှစ်တွင် ကျောက်တော် ၊ ပလဝ အစရှိသောနေရာများတွင် ကာကွယ်ရေး အဖွဲ့ ဖွဲ့ရန် ဆရာတော် ဦးဝီသုဒ ၏ ဖိတ်ခေါ်မှုဖြင့် တွေ့ဆုံခဲ့သည်။
တွေ့ဆုံပြီးနောက်တွင် ကာကွယ်ရေး အဖွဲ့ ဖွဲ့ခဲ့သည်။
၁၉၈၈ ခုနှစ်၊ နိုဝင်ဘာ (၁၄) ရက်၊ ပေါက်တောမြို့နယ်၊ ရေညင်းချောင်းရွာတွင် ပါတီဖွဲ့ရန် အစည်းဝေးပြုလုပ်ခဲ့သည်။
၁၉၈၈ ခုနှစ်၊ ဒီဇင်ဘာလ (၂၂) ရက်နေ့တွင် မြို (ခေါ်) ခမိ အမျိုးသားညီညွတ်ရေးပါတီအဖြစ် တရားကြေညာပြီး ဥက္ကဋ္ဌ နေရာတွင် ဦးစံသာအောင်အဖြစ် တာဝန်ယူခဲ့သည်။
၁၉၉၀ ပြည့်နှစ် ပါတီစုံအထွေထွေ ရွေးကောက်ပွဲတွင် ပါတီကိုယ်စားပြု မဲဆန္ဒနယ် (၅) နေရာ ဝင်ရောင်ယှဉ်ပြိုင်ခဲ့ရာ ကျောက်တော်မဲဆန္ဒရှင်နယ်မှ ဦးစံသာအောင်က သူရဗိုလ်ချုပ်စောဖြူ (လေတပ်) နှင့် ဦးသာထွန်းတို့ ကို အနိုင်ရရှိခဲ့သည်။
၁၉၉၂ ခုနှစ် ဇူလိုင်လလောက်တွင် အကြိုညှိနိုင်းအစည်းအဝေးပြုလုပ်ပြီး ထိုအကြိုအစည်းအဝေးတွင် ဦးစံသာအောင် တက်ရောက်ခဲ့သည်။
၁၉၉၃ ခုနှစ်၊ ဇန်နဝါရီ (၉) ရက်နေ့တွင် သမ္မတ အိမ်တော် အစည်းဝေးခန်းမ အလုံလမ်း ပြုလုပ်သော အမျိုးသားညီလာခံသို့ မြို (ခေါ်) ခမိ ပါတီမှ ဦးစံသာအောင် နှင့်တကွ ဗဟိုကော်မတီ (၅) ဦးတက်ရောက်ခဲ့သည်။
ထို့အပြင် ၂၀၀၇ ခုနှစ်၊ နိုဝင်ဘာလ (၁၈) ရက်နေ့တွင် နိုင်ငံတော်အခြေခံဥပဒေမှုကြမ်း ရေးဆွဲရေးကော်မရှင်ကို အဖွဲ့ဝင် (၅၄) ဦးဖြင့် ဖွဲ့စည်းရာတွင်ပါဝင်ခဲ့သည်။
၂၀၀၈ အခြေခံဖွဲ့စည်းပုံရေးဆွဲရာတွင်လည်း ပါဝင်ခဲ့သူဖြစ်သည်။
၂၀၁၀ ခုနှစ်တွင် ရွေးကောက်ပွဲ ဝင်ရောက်ယှဉ်ပြိုင်ခဲ့သည်။
၂၀၁၅ ခုနှစ်တွင် မြို(ခေါ်) ခမိ ပါတီ အမည်ကို မြိုတိုင်းရင်းသားဖွံ့ဖြိုးရေးပါတီ အဖြစ်ပြောင်းလဲခဲ့ပြီး ၂၀၂၀ ရွေးကောက်ပွဲတွင် မဲဆန္ဒနယ်(၅) နေရာတွင် ဝင်ရောက်ယှဉ်ပြိုင်သွားမည်ဟုဆိုသည်။
ကိုးကား ကဏ္ဍ:၁၉၄၀ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
အောဖီးယပ်စ် (; ရှေးဟောင်းဂရိ: Ὀρφεύς) သည်ရှေးခေတ်ဂရိဘာသာတရားမှ အထင်ကရ ဂီတသမား၊ ကဗျာဆရာ၊ တမန်တော်တစ်ဦးဖြစ်သည်။
ရှေးခေတ်ဂရိ ရင်းမြစ်များက ၎င်းသည် သရေးသျှန်လူမျိုးဇာစ်မြစ်ဟူ၍ မှတ်တမ်းပြုရေးသားကြသည်။
Fritz Graf and Sarah Iles Johnston, Ritual Texts for the Afterlife: Orpheus and the Bacchic Gold Tablets (Routledge, 2007), p. 167, while taking note of depictions in Greek art, particularly vase painting, that show Orpheus attired as a Greek, often in contrast to those in Thracian dress around him. အောဖီးယပ်စ်အကြောင်း ဇာတ်လမ်းပုံပြင်များမှာ ဂီတဖြင့် သက်ရှိများကို ညှို့ယူဖမ်းစားနိုင်သည်သာမက ကျောက်တုံးများကိုပါ ညှို့ယူနိုင်သည့် အရည်အချင်းရှိသည်ဟူသော အကြောင်းအရာမျိုးများဖြစ်ကြသည်။
(အောဖီးယပ်စ်နှင့် သားငါးမျိုးစုံ ဇာတ်ကွက်၌ မြင်နေကြ အခန်း) ယူအာရစ်ဒစ်ဆီ ခေါ်သော ဇနီးသည်ကို မြေအောက်ကမ္ဘာမှ ပြန်လည်ခေါ်ယူရန်ကြိုးပမ်းမှု၊ လွန်သွားသောဇနီးသည်ကို ဝမ်းနည်းပက်လက် ပူဆွေးနေသော အောဖီးယပ်စ်ကို ငြီးငွေ့စိတ်ပျက်ကြသော ဒိုင်ယာနိုက်ဆပ်စ်နတ်ဘုရား၏ အခတော်စား နတ်ဆရာမများလက်ချက်ဖြင့် သေခဲ့ရခြင်းများ စသည်တို့လည်း ပါဝင်သည်။
အနောက်တိုင်းယဉ်ကျေးမှုတွင် ဂန္ထဝင်ဒဏ္ဍာရီကို လက်ခံလေ့လာမှုများတွင် ပကတိအသွင်ဖြစ်သော စိတ်ကို စေစားနိုင်သည့် အောဖီးယပ်စ်သည် အရေးပါအရာရောက်သောသူမျအနက် တစ်ဦးဖြစ်လေသည်။
ပန်းချီ၊ ဂီတ၊ အော်ပရာ၊ ရုပ်ရှင်၊ ကဗျာတို့အပါအဝင် ခေတ်ပေါ် ယဉ်ကျေးမှု၊ အနုပညာတို့တွင် ပုံစံမျိုးစုံဖြင့် သရုပ်ဖော်ခံရသူလည်းဖြစ်သည်။
Geoffrey Miles, Classical Mythology in English Literature: A Critical Anthology (Routledge, 1999), p. 54ff. ဂရိတို့အတွက် အောဖီးယပ်စ်သည် အောဖီးယပ်စ်ဝါဒ (သို့) ဘာသာ တစ်နည်းအားဖြင့် အောဖစ် ဘာသာရေးကူးပြောင်းပူဇော်ပွဲ ("Orphic" mysteries) ကို ထူထောင်သူတစ်ဦးလည်းဖြစ်၏။
Pausanias, Description of Greece, Corinth, 2.30.2 အောဖီးယပ်စ် ဓမ္မတေးများ နှင့် အော့ဖစ် အာဂွန်နော့တီကာ ကဗျာများ ဖွဲ့ဆိုခဲ့ခြင်းအတွက် ဂုဏ်ပြုမှတ်တမ်းတင်ခဲ့ကြသည်။
အောဖီးယပ်စ်၏ အရိုးပြာများရှိသည်ဟုဆိုကြသော နတ်စင်များကို မြင့်မြတ်သည့် ဟောကိန်း (သို့) ဩဝါဒများရှိသော ပူဇော်ရာ နတ်စင်များ (oracle) အဖြစ် ယူဆကြသည်။
ဟဲရာကလီးဇ် (; , Hēraklês, "ဟဲရာ"၏ ဂုဏ်ယူဝင့်ကြွားမှု/ဂုဏ်ကျက်သရေ) သည် ဂရိဒဏ္ဍာရီလာ စွမ်းအားထက်မြက်သော သူရဲကောင်းတစ်ဦးဖြစ်သည်။
ငယ်နာမည်ကို မူကွဲနှစ်ခုဖြင့် ဖော်ပြကြရာ ပထမတစ်ခုမှာ အာလ်ဆီးယပ်စ် (သို့) အာလ်ကိုင်းယပ်စ် (; , Alkaios) ဖြစ်၍ ဒုတိယအမည် မူကွဲမှာ အာလ်ဆိုက်ဒီးဇ် (; , Alkeidēs'') ဖြစ်သည်။
ဇုစ်နှင့် အာလ်မီးနီး တို့၏ သားဖြစ်ကာ အမ်ဖစ်ထရီယန် ၏ မွေးစားသားလည်း ဖြစ်ပေသည်။
By his adoptive descent through Amphitryon, Heracles receives the epithet Alcides, as "of the line of Alcaeus (mythology)", father of Amphitryon. Amphitryon's own, mortal son was Iphicles. ဟဲရာကလီးဇ်သည် ပါးဆီးယပ်စ်၏ သားမြေးမျိုးဆက်တစ်ဦးဖြစ်ကာ ဖအေတူ မအေကွဲ ညီအကိုတစ်ဦးလည်း တော်စပ်သည်။
တော်စပ်ပုံမှာ နှစ်ဦးစလုံး၏ ဖခင်မှာ ဇုစ်ဖြစ်သောကြောင့် ဖြစ်၏။
ဂရိသူရဲကောင်းများအနက် အကြီးကျယ်ဆုံး သူဖြစ်၍ ကျားသဘာဝနှင့် ပတ်သက်၍ စံတင်လောက်သူဖြစ်သည်။
ဟဲရာကလိုင်းဒီးဟု သမုတ်ကြသော တော်ဝင်မျိုးနွယ်တို့၏ ဘိုးဘေးတစ်ဦးနှင့် အိုလံပတ်တောင်အဖွဲ့မှ (ခ)သောနစ် မိစ္ဆာများကို ဖြိုခွင်းသူတစ်ဦးလည်း ဖြစ်ပေသည်။
ရောမ၊ ခေတ်သစ်အနောက်ကမ္ဘာတွင် ဟာကျူလီ (ဟားကယူလီဇ်) အဖြစ် သိရှိကြသည်။
၎င်းကို ရောမဧကရာဇ်များ၊ အထူးသဖြင့် ကောမာဒပ်စ် နှင့် မက်ဆီမီယန်တို့က ၎င်းတို့ကိုယ် ၎င်းတို့ ဟာကျူလီအဖြစ် ဖော်ပြကြသည်။
ရောမသားတို့သည် ဟဲရာကလီးဇ်၏ ဘဝနှင့် လုပ်ငန်းတာဝန်များပါရှိသော မူကို မူရင်းအတိုင်း လက်ခံယူကြသည်။
သို့သော် ၎င်းတို့၏ ကိုယ်ပိုင် ပုံပြင်ဆန်သော ဖြစ်ရပ်အသေးစိတ်လေးများကို ပေါင်းထည့်ရာ အချို့အချက်များမှာ မြေထဲပင်လယ်အလယ်ပိုင်းဒေသနှင့် ဆက်စပ်ပေးသည့် အနေအထားဖြင့် ပေါင်းထည့်ခဲ့ကြသည်။
၎င်းအား ယုံကြည်ကိုးကွယ်မှုသည့် အသေးစိတ်အချက်များကိုလည်း ရောမတွင် အလိုက်သင့်ပြောင်း၍ ကျင့်သုံးခဲ့ကြသည်။
ငဘ ရုပ်ရှင်သည် ၁၉၆၁ခုနှစ်တွင် ဒါရိုက်တာ ဦးချစ်ခင် ရိုက်ကူးသော မြန်မာရုပ်ရှင်ဇာတ်ကား တစ်ကား ဖြစ်သည်။
စာရေးဆရာ မောင်ထင်၏ ငဘ ဝတ္ထုကို အခြေခံ၍ရိုက်ကူးထားခြင်း ဖြစ်ပြီး ဖိနှိပ်ခံလယ်သမားများ၏ ခက်ခဲကြမ်းတမ်းသောဘဝကို ပုံဖော်ထားသည်။
အဆိုပါ ရုပ်ရှင်တွင် ညွန့်မောင်၊ မေနွဲ့၊ ကြည်ရွှင်၊ ပဲခူးမယ်မြင့် တို့က ပါဝင် သရုပ်ဆောင်ထားသည်။
တရုတ်- မြန်မာသံတမန် ဆက်ဆံရေးထူထောင်သော နှစ် (၇၀) ပြည့် အထိမ်းအမှတ်အဖြစ် တရုတ်ပြည်ရှိ မြန်မာရှေးဟောင်းရုပ်ရှင် ငဘ ဖလင်ကော်ပီကို ဒစ်ဂျစ်တယ်နည်းဖြင့် ပြုပြင်မှုများ ပြုလုပ်၍ မြန်မာနိုင်ငံအား လက်ဆောင်အဖြစ် မြန်မာ့ရုပ်ရှင် နှစ်တစ်ရာပြည့်နှစ် ၂၀၂၀ ခုနှစ်တွင် တရားဝင် ပေးအပ်ခဲ့သည်။
ဇာတ်လမ်းအကျဉ်း မြန်မာ့ကျေးလက်မှ တောင်သူလယ်သမားများ၏ ဘဝကို သရုပ်ဖော်ရိုက်ကူးထားခြင်းဖြစ်ကာ ဒုတိယကမ္ဘာစစ်ကာလအတွင်း နယ်ချဲ့နှင့် ဖက်ဆစ်တို့၏ နှိပ်စက်ခံကျေးလက်ပြည်သူများ၏ဘဝ ကို သရုပ်ဖော်ရိုက်ကူးထားပြီး နယ်ချဲ့ဆန့်ကျင်ရေး၊ ဖက်ဆစ်ဆန့်ကျင်ရေး စိတ်ဓာတ်များ၊ လွတ်လပ်ရေး အတွက် ရုန်းကန်လှုပ်ရှားကြပုံများကို ထင်ဟပ်ဖော်ပြထားသည်။
thumb|MV Wakashio ဆီယိုဖိတ်မှု၏ ဂြိုဟ်တုဓာတ်ပုံမြင်ကွင်းနှင့် ပတ်ပတ်လည် ဧရိယာ (၁၁ ဩဂုတ် ၂၀၂၀) MV ဝခရှီအို ဆီယိုဖိတ်မှုသည် မော်ရေးရှပ်စ်နိုင်ငံ ၏တောင်ဘက်ရှိ Pointe d'Esny ကမ်းလွန်ပင်လယ်ပြင် တွင်ဖြစ်ပွားခဲ့သည်။
၂၀၂၀ခုနှစ် ဇူလိုင် ၂၅ ရက်၊ UTC 16:00 ခန့်တွင် ဂျပန်ကုန်တင်သင်္ဘော Wakashio သည် သန္တာကျောက်တန်း ပေါ်သို့တက်ရောက်ခဲ့ပြီး ရက်သတ္တပတ်အတွင်းမှာပင် လောင်စာဆီများ ယိုစိမ့်လာပြီး ဩဂုတ်လလယ်တွင် ကျိုးသွားသည်။
သို့သော်လည်း ခန့်မှန်းခြေအားဖြင့် ရေနံတန်ချိန် ၁၀၀၀ (တစ်ထောင်) သည် သမုဒ္ဒရာအတွင်းသို့ ယိုစိမ့်ထွက်လာခဲ့သည်။
၎င်းကို သိပ္ပံပညာရှင်အချို့က မော်ရေးရှပ်စ်နိုင်ငံ တွင် အဆိုးရွားဆုံးသော သဘာဝပတ်ဝန်းကျင် ဘေးအန္တရာယ် ဟုခေါ်ဆိုခဲ့သည်။
ကိုးကား ကဏ္ဍ:၂၀၂၀ ဘေးအန္တရာယ်များ။
သိမ်ဖြူအားကစားကွင်း သည် ရန်ကုန်မြို့တွင် တည်ရှိသည့် လက်ဝှေ့အားကစားကွင်းတစ်ခု ဖြစ်သည်။
ဤကွင်းတွင် လူပေါင်း ၅၂၀၀ ကျော်ဝင်ဆံ့သည်။
မြန်မာနိုင်ငံရှိ လက်ဝှေ့အားကစားရုံများတွင် လူသိအများဆုံး ဖြစ်သည်။
အပြည်ပြည်ဆိုင်ရာနှင့် ပြည်တွင်းလက်ဝှေ့ပွဲများ အများစုကို ဤကွင်းတွင် ကျင်းပလေ့ရှိသည်။
ဤကွင်းကို မြန်မာ့ရိုးရာလက်ဝှေ့အဖွဲ့ချုပ်က ကြီးကြပ်ကွပ်ကဲလျက်ရှိသည်။
အကြောင်းအရာ မြန်မာနိုင်ငံ အားကစားနှင့် ကျန်းမာရေးဦးစီးဌာန၏ အောက်တွင် မြန်မာ့ရိုးရာလက်ဝှေ့အဖွဲ့ချုပ်သည် ၁၉၉၀ ခုနှစ်များကတည်းက သိမ်ဖြူကွင်းတွင် ရုံးခန်းတစ်ခု ထားရှိခဲ့သည်။
လက်ဝှေ့ လက်ဝှေ့ပွဲများ ကျင်းပနေပုံ ၁၉၉၆ ခုနှစ်ကတည်းက အားကစားရုံတွင် ရွှေခါးပတ်ချန်ပီယံပြိုင်ပွဲများကို ကျင်းပခဲ့သည်။
၂၀၂၀ ခုနှစ် ဇန်နဝါရီလ ၃၁ ရက်နေ့တွင် ဤအားကစားရုံ၌ ကမ္ဘာ့လက်ဝှေ့ချန်ပီယံပြိုင်ပွဲ WLC 11: Battlebones ကို ကျင်းပခဲ့သည်။
လေ့ကျင့်ခြင်း ၂၀၂၀ ခုနှစ် ၂၀၂၀ ခုနှစ် မတ်လတွင် ကိုဗစ်ကပ်ရောဂါဖြစ်ပွားနေသဖြင့် လက်ဝှေ့ပွဲများအားလုံးကို ပယ်ဖျက်ခဲ့ရသည်။
ကျန်းမာရေးနှင့် အားကစားဝန်ကြီးဌာနက အားကစားကွင်းအား နိုင်ငံရပ်ခြားမှ ပြန်လာသူများအတွက် စောင့်ကြည့်စစ်ဆေးသည့်စင်တာ အဖြစ် အသုံးပြုခဲ့သည်။
ကိုးကား ကဏ္ဍ:ရန်ကုန်မြို့ရှိ အဆောက်အအုံများ ကဏ္ဍ:မြန်မာနိုင်ငံရှိ အားကစားကွင်းများ။
မလာဖြစ်ဂူဘုရား (ဘုရားအမှတ် ၆၆၄) သည် မန္တလေးတိုင်းဒေသကြီး၊ ပုဂံတွင် တည်ရှိသော ဂူဘုရားတစ်ဆူ ဖြစ်သည်။
နာရသီဟပတေ့ဘုရား၏ အနောက်မြောက်ဘက် (သို့မဟုတ်) သိင်္ဃသူသမီးကျောက်စာရုံ၏ အနောက်ဘက်တည့်တည့် အနည်းငယ်အလှမ်းဝေးသော နေရာတွင် မလာဖြစ်ဂူဘုရား တည်ရှိသည်။
ဘုရား၏ အနောက်မြောက်ဘက်တည့်တည့်တွင် အုတ်ကျောင်းပျက်ကြီး တစ်ဆောင် ရှိသည်။
ဂူအတွင်းရှိသော ကျောက်စာအရ သက္ကရာဇ် ၆၃၆ခုတွင် တရုတ်ပြေးမင်း၏ အမတ်တျာသည် ဤမြေအရပ်တွင် တံတိုင်း၊ ဂူဘုရား၊ ကျောင်းကြီး၊ တန်ဆောင်း၊ ကပ္ပိယကုဋီ စသောအဆောက်အအုံများတည်ဆောက်ကြောင်း သိရလေသည်။
၎င်းကျောက်စာ၌ "တကာကြီး မ္လပြစ်" ဟုပါရှိသောကြောင့် ထိုအမတ်တျာ၏ အမည်မှာ မ္လပြစ် (မလပြစ်) ဟု ယူဆပြီး ဘုရား၏ ဘွဲ့အမည်ကိုလည်း "မလပြစ်"၊ ယင်းမှ ကာလကြာသောအခါ မလာဖြစ် ဂူဘုရားဟု ခေါ်ဝေါ်ခဲ့ကြသည်။
မလာဖြစ်ဂူဘုရားအတွင်းရှိကျောက်စာ ကိုးကား ကဏ္ဍ:ပုဂံရှိ စေတီပုထိုးများ။
မြကန်စက္ကူတိုက်မှာ မြန်မာနိုင်ငံ၊ မန္တလေးတိုင်းဒေသကြီး၊ ညောင်ဦးမြို့တွင်တည်ရှိသည်။
ပုဂံဒေသတွင် ကျောက်အုတ်ဖြင့် တည်ထားသော ဗုဒ္ဓသာသနိကအဆောက်အဦ လေးခုရှိသည်။
၎င်းတို့မှာ ရွှေစည်းခုံစေတီ၊ နန်းဘုရား၊ ကျောက်ဂူဥမင် နှင့် မြကန်စက္ကူတိုက် တို့ ဖြစ်ကြသည်။
တူရွင်းတောင်တက်ကားဂိတ်အနီးတွင် စက္ကူတိုက်ဟူသောလမ်းညွှန်ဆိုင်းဘုတ်မှ လမ်း၏ညာဘက်တစ်ဖက်အနီး ကိုင်းပင် ဆူးပင်(ဒေသအခေါ် ရှပင်) များ အကြားတွင် တွေ့နိုင်သည်။
ကျစွာမင်းကြီး၏ သမီးတော် သံပျင်မင်းသမီးက ရဟန်းတော်များကို စာချရာ နေရာဖြစ်သော မြကန်စက္ကူတိုက်ဖြစ်သည်။
သို့ရာတွင် အဆောက်အဦဟူ၍ မရှိတော့ဘဲ ကျောက်အုတ်ဖြင့် တည်ထားသော လေးထောင့် ပန္နက်ခုံကိုသာ တွေ့ရှိခဲ့ရသည်။
တစ်ချိန်က အမျိုးသမီး စာဆိုတော်တစ်ဦး စတင်ရာနေရာ နိမိတ်သဖွယ်ပင်ဖြစ်သည်ဟု မှတ်ယူရမည်ဖြစ်သော်လည်း ယနေ့အချိန်တွင် အောက်ခြေခုံမျှသာ မြင်တွေ့နိုင်တော့သည်။
ကိုးကား ကဏ္ဍ:ပုဂံ။
The elaborate bird nest of a Baya weaver Swans with nest and eggs at Lake Constance အသိုက်ဟူသည်မှာ ဥများ၊ ရင်သွေးငယ်များအပြင် မိမိကိုယ်တိုင် နားနေခိုလှုံနိုင်ရန်အတွက် အချို့ငှက်များက တည်ဆောက်ထားသော ပုံစံ ဖြစ်သည်။
အသိုက်ကို များသောအားဖြင့် ငှက်များ ဆောက်လုပ်သည်မှန်သော်ငြား၊ ကျောရိုးရှိ မျိုးရင်းအားလုံးနှင့် ကျောရိုးမဲ့အချို့ကလည်း အသိုက်ကို ဆောက်သည်။
အသိုက်ကို အော်ဂဲနစ်ပစ္စည်းများ ဥပမာ သစ်ခက်သစ်ကိုင်း၊ မြက်ပင်၊ သစ်ရွက်များဖြင့် ဖွဲ့စည်းတည်ဆောက်နိုင်ပြီး၊ မြေကြီးပေါ်၌ ဤအတိုင်း ချိုင့်ခွက်ရာကလေး၊ ကျောက်တုံး၊ သစ်ပင်ထက်နှင့် အဆောက်အဦများအကြား တွင်း၊ ဂလိုင်၊ အပေါက်ကလေးများတွင် ဆောက်လုပ်နေထိုင်ခြင်းမျိုးလည်း ဖြစ်ပေမည်။
လူသားများ ပြုလုပ်သော ကြိုး၊ ပလတ်စတစ်၊ အဝတ်စ၊ စက္ကူစသည်တို့ကိုလည်း အသုံးပြုထားနိုင်သည်။
အသိုက်ကို နေရာဒေသမျိုးစုံဝယ် တွေ့မြင်ရနိုင်သည်။
အသိုက်ဆောက်ခြင်းကို ငှက်များနှင့် သွေးနွေးသတ္တဝါများတွင် သဘာဝအလျောက် ရှင်သန်ရရေးထိုးထွင်းသိက တွန်းအားပေးသည့်အတွက် လုပ်ဆောင်ရလေသည်။
ယေဘုယျအားဖြင့် မျိုးစိတ်တမျိုးစီတွင် တမူထူးခြားသော အသိုက်ဆောက်ပုံဆောက်နည်းကို ပိုင်ဆိုင်သည်။
ငှက်ကြီးများ ဆောက်သော အသိုက်နှင့် ငှက်ငယ်များ ဆောက်သော အသိုက်သည် မတူကွဲပြားသည်။
မြေ၌ တွင်းတူး အသိုက်လုပ် နေထိုင်သော သတ္တဝါမျိုး ရှိသလို၊ ရာပေါင်းများစွာသော အသိုက်များ စုပေါင်းအုံဖွဲ့ နေထိုင်သော အသိုက်အုံသဖွယ် နေရာများလည်း ရှိသည်။
ပရေရီခွေးများ၏ အသိုက်နှင့် အင်းဆက်များ၏ အသိုက်များသည် အုံလိုက်ကျင်းလိုက် တွေ့ရသည့် အသိုက်မျိုး ဖြစ်သည်။
အသိုက်ဆောက်ခြင်း အသိုက်ဆောက်ရသည့် ရည်ရွယ်ချက် ပုံပန်းရည်ရွယ်ချက် ဇီးရှိသော သတ္တဝါများသည် မိမိရင်သွေးငယ်များကို ကာကွယ်ရန် အသိုက်ဆောက်ဉာဏ်ဟု သိကြသော ဘဝပေးတွန်းအားကြောင့် အသိုက်ကို ဆောက်လေ့ရှိကြသည်။
သတ္တဝါများသည် သူတို့ ဥကို၊ ရင်သွေးကို၊ သူတို့ကိုယ်သူတို့ အန္တရာယ်မှ ကာကွယ်ရန် အသိုက်များ ဆောက်လုပ်သည်။
အရိုးစင်းဆုံး အသိုက်ပုံစံများသည် သားကောင်များမှ ဥကို ဝှက်ရန်၊ နေရောင်ခြည် သို့မဟုတ် အခြား ပတ်ဝန်းကျင်နှင့် ထိတွေ့မှုမရှိရန်၊ သမုဒ္ဒရာရေစီးကြောင်းများကြောင့် တကွဲတပြား ဖြစ်ခြင်းမှ ကာကွယ်ရန် ဆောက်လုပ်ထားတတ်သည်။
အချို့ဖြစ်ရပ်များတွင် အသိုက်များသည် ဥဥသော အမအတွက် လုံခြုံစိတ်ချရမှုကို ပေးသည်။
A pair of ospreys building a nest. အဖော်သဟဲရည်ရွယ်ချက် အသိုက်ဆောက်တတ်သူများစွာသည် ရင်မှ ပေါက်သော သားငယ်များကို မိဘမေတ္တာ ပေးတတ်သော်လည်း အချို့မှာ ဤအတိုင် ဥဥပြီး၊ ထားပစ်ခဲ့သည်။
သားဖောက်ခြင်း (ဥပေါ်ဝပ်ခြင်း)သည် ငှက်များအကြား တွေ့ရများသည်။
ယေဘုယျအားဖြင့်၊ မိဘမေတ္တာ ပေးအပ်သော ရေချိန်ကိုလိုက်၍ အသိုက်သည်လည်း ပိုပို၍ ရှုပ်ထွေးစွာ တည်ဆောက်လာသည်။
အသိုက်ဆောက်ခြင်းသည် အဖော်လိုအပ်သည့် အပြုအမူပေါ် အခြေတည်သည်။
ဦးရေအများကို နေရာသေးသေးတွင် ထားကာ ပတ်ဝန်းကျင်နှင့် လိုက်လျောညီထွေစွာ လိုက်ပါနိုင်မှု မြင့်မားလာသည်။
အသိုက် ဆောက်ပုံ အရှုပ်ထွေးဆုံး အင်းဆက်များသည် အကြီးအကျယ်အုံဖွဲနေထိုင်တတ်သော ပုံစံကို ပြနေသည်။
နို့တိုက်သတ္တဝါများကြား၊ naked mole-rat သည် ရာပေါင်းများစွာသော အိမ်ခန်းများ လမ်းမြောင်များ ဖောက်လုပ်ထားသည်ကို ကြည့်၍ ဆိုရှယ် အင်းဆက်များကဲ့သို့ အတန်းအစားခွဲတတ်ကြောင်း ဖော်ပြနေသည်။
ပတ်ဝန်းကျင်ကို အသုံးချခြင်း ဆောက်လုပ်ရာ၌ ကုန်ကြမ်းကို ရရာ အလွယ်ရှာသုံးခြင်းသည် ပစ္စည်းစုဆောင်းရန် အင်အား သိပ်မသုံးရခြင်းဟူသော အားသာချက် သို့မဟုတ် အသိုက်ကို သိပ်မဆောက်တတ်ခြင်းဟူသော အားနည်းချက်ကြောင့် ဖြစ်မည်။
အသိုက်ဆောက်ရာ၌ သဘာဝမှအလျောက် ရွေးချယ် ဆောက်လုပ်ခြင်းက ကုန်ကြမ်းကို သေချာရွေးချယ်၍ ဆောက်လုပ်ခြင်းထက် ပိုတွေ့ရများသောကြောင့် ဖြစ်သည်။
အခြေခံအဆင့်တွင် အသိုက်ဆောက်လုပ်ခြင်း ပုံစံ ၂ မျိုးရှိသည်။
ပုံသွင်းခြင်းနှင့် စုစည်းခြင်း။
ပုံသွင်းခြင်း ပုံသွင်းခြင်းသည် လိုချင်သော ရလဒ် ရအောင် ကုန်ကြမ်းကို ဖယ်ရှားခြင်း ဖြစ်စဉ် ဖြစ်သည်။
တပ်ဆင်ခြင်း တပ်ဆင်ခြင်းသည် စုဆောင်းခြင်း၊ သယ်ပို့ခြင်းနှင့် အသိုက်ပုံပေါ်လာအောင် ပစ္စည်းများကို စီစဉ်နေရာချခြင်းတို့ ဖြစ်သည်။
သယ်ပို့ရခြင်းသည် အချိန်နှင့် အားအင် များစွာ ကုန်သည်ဖြစ်၍ သတ္တဝါများသည် များအားဖြင့် နီးစပ်ရာ ပတ်ဝန်းကျင်မှ အလွယ်ရသော ကုန်ကြမ်းများဖြင့် ဆောက်ယူလေ့ ရှိသည်။
အသိုက်ဆောက်သုံး ကုန်ကြမ်းများ အပင်ကြွေသည် အသိုက်အတွက် အသုံးများဆုံး ဆောက်လုပ်ရေးကုန်ကြမ်းပင်တည်း။
အခြား အတွေ့ရများသော ကုန်ကြမ်းမှာ သားမွေး သို့မဟုတ် ငှက်မွေးများ၊ အခြားမှ မဟုတ်လျှင် မိမိကိုယ်ပေါ်မှ သော်လည်းကောင်း၊ ရွှံ့၊ ဖုန်မှုန့်၊ မစင်နှင့် တိရစ္ဆာန်ကိုယ်မှ ရသော အထူး စွန့်ပစ်ပစ္စည်းများသော်လည်းကောင်း ပါဝင်သည်။
ပတ်ဝန်းကျင် သက်ရောက်မှု အသိုက်ဆောက်ခြင်းသည် ၎င်းနေထိုင်ရာ ပတ်ဝန်းကျင်ကို ထိခိုက်မှု တစိတ်တဒေသ ရှိနိုင်သည်။
တောင်အာဖရိကတွင် ခြများနှင့် Mole rat များသည် မြေအောက်တွင် တွင်းတူးနေထိုင်သည် ဖြစ်၍ ကျယ်ပြန့်သော လွင်တီးခေါင်တွင် ဗြက် ၃၀ မီတာ၊ အမြင့် ၂ မီတာ ရှိသော တောင်ပို့များစွာ ပေါ်ပေါက်လာကာ၊ mima prairie landscape မြေမျက်နှာသွင်ပြင် ဖြစ်လာစေသည်။
အလားတူ တည်ဆောက်ပုံမျိုးကို အမေရိက၌လည်း တွေ့ရကာ၊ pocket gopher များက ဖြစ်စေသည်။
အာဂျင်တီးနားတွင် ကိုက်ဖြတ်သတ္တဝါ တမျိုး Ctenomys က ဖြစ်စေသည်။
ကြာရှည်ခံ သက်ရောက်မှု Megapode ငှက်များ ဆောက်သော အသိုက်များဆိုလျှင် ၁၀ မီတာ မြင့်ပြီး၊ ဒေသတခုတည်းတွင် အမြောက်အမြား တွေ့ရခြင်းကြောင့်၊ ကျွမ်းကျင်ပညာရှင်များပင် လူဆောက်ထားသည်ဟု အထင်အမြင်မှားရသည်။
အသိုက်ဆောက်သူများ thumb|Hundreds of honeybees gather on their honeycomb nest. အသိုက်ဗိသုကာပညာသည် သတ္တဝါ၏ ပုံပန်းသွင်ပြင်အတိုင်း မျိုးစိတ်များကို ခွဲခြားရန် အသုံးဝင်ချင် ဝင်လိမ့်မည်။
ဤအဓိပ္ပာယ်ဖြင့် ပုံပန်းလက္ခဏာအတည်ပြုခွဲထုတ်သော မျိုးစိတ်များကို ethospecies ဟု ခေါ်သည်။
အသိုက်ဆောက်အတတ်သည် နကျယ်ကောင်၊ ခြများတွင် တွေ့ရများသော်လည်း၊ ငှက်များတွင်လည်း တွေ့ရသည်။
အသိုက်ဆောက်ရာ တကောင်ချင်း ဆောက်ပုံ အနည်းငယ် ပြောင်းလဲ ကွဲပြားမှု ရှိသည်။
ထိုကွဲပြားမှုများသည် မျိုးရိုးကြောင့်လော၊ ကိုယ်ပိုင်အပြုအမူလောဆိုသည်ကိုမူ မသိရသေးချေ။
ဥမင်တူးတတ်သော နို့တိုက်သတ္တဝါများအနည်းငယ်မှ လွဲ၍၊ အသိုက်ဆောက်သူများသည် ခန္ဓာဗေဒပိုင်းတွင် ထူးခြားမှု မရှိချေ။
ဤအတိုင်း မိမိခန္ဓာကိုယ်အစိတ်အပိုင်းကို အသုံးချကာ ဆက်တိုက် သို့မဟုတ် ပြတ်တောင်းပြတ်တောင်း အသိုက်ဆောက်လေ့ရှိသည်။
ငှက်များ ယေဘုယျအားဖြင့် ငှက်များသည် ငှက်မျိုးစိတ်အားလုံး အသိုက်မဆောက်သော်လည်း၊ အကျွမ်းကျင်ဆုံး အသိုက်ဆောက်သူများ ဖြစ်သည်။
အချို့ငှက်က ငေါထွက်နေသော ကျောက်စွန်းများတွင် သို့မဟုတ် မြေလွှာသက်သက်တွင် ဤအတိုင်း မည်သည့် အရံအတားမှ မပြုလုပ်ဘဲ ဥဥသွားသည်။
အသိုက်ဆောက်ပုံ ရှုပ်ထွေးလှခြင်းသည် ငှက်များ၏ မွေးရာပါ အားသာချက် ဖြစ်နိုင်သည်ဟူ ယူဆရသည်။
အသိုက်က အပူချိန်ကို ထိန်းညှိရာ၌ကူပေးကာ၊ သားရဲကောင်အလိုက်ခံရသော အန္တရာယ်မှ လျှော့ချပေးသည်။
ပေါက်လာသော ရင်သွေးငယ်များ ကြီးပြင်းလာသည်အထိ အခွင့်အရေးရစေသည်။
ငှက်သိုက်များသည် မြေပြင်ပေါ် ရိုးရိုး ကုတ်ခြစ်ထားခြင်းမှသည် သစ်ကိုင်းပေါ် အသေးစိတ် ကျကျနန ရက်လုပ်ထားသော ပန်းဆွဲ၊ စက်လုံးပုံစံ အစုအဝေးအထိ အမျိုးမျိုး ကွဲပြားသည်။
megapode သည် သူတို့ ရင်သွေးများကို တိုက်ရိုက် ဝပ်ပေးခြင်း မပြုတတ်ပေ။
သစ်ရွက်ဆွေးပုံများတွင် ကလေးများကို အနွေးဓာတ်ပေးသည်။
Macrocephalon maleo ဟူသော မျိုးစိတ်တမျိုးသည် မြေကြီးအပူ (ဘူမိအပူ) ကြောင့် နွေးနေသော မီးတောင်သဲများကို သုံးပြီး သူ့ဥများကို အနွေးဓာတ်ပေးသည်။
ရိုးစင်းသော အသိုက်ဆောက်သူများမှာ စွန်ရဲ၊ ဇီးကွက်နှင့် ကမ်းခြေငှက်များ ရှိသည်။
weavers ရက်ကန်းသည်ငှက်များသည် မြက်ပင်များကို အထုံးထုံးပြီး အသိုက်ကို ကျကျနန ဆောက်သည်။
ငှက်သိုက်အများစုသည် ရွှံ့၊ သစ်ကိုင်းနှင့် အရွက်များဖြင့် ပေါင်းစပ်ပြီး၊ ခွက်ပုံစံ အသိုက်များ ဆောက်လေ့ရှိပြီး၊ နေရာတနေရာ၏ အလယ်ပိုင်းတွင် တည်ရှိသည်။
ကြိုးကြာနှင့် ပျံလွှားကဲ့သို့သော အချို့ငှက်များသည် မိမိတို့ အသိုက်များ စေးကပ်မြဲနေစေရန် တံတွေးဆွတ်တတ်သည်။
စား၍ ရသော ငှက်သိုက် ဇီဝစိုးများသည် တံတွေးသက်သက် (အန်ဖတ်)ကိုသာ သုံး၍ မိမိတို့အသိုက်များကို ဆောက်လုပ်သည်။
rufous hornero သိုက်သည် ရွှံ့၊ မစင်နှင့် လုံးလုံးလျားလျား ဖွဲ့စည်းထားသည်။
သစ်ကိုင်းပေါ်တွင် ဆောက်ပြီး၊ နေရောင်ထိတွေ့သော် မာကျောသွားကာ၊ နေထိုင်ရသွားသည်။
Tailorbird ဆိုလျှင် သူတို့ အသိုက်နေရာအတွက် အဖုံးကို အရွက်များ တုတ်ဖြင့်သီသည်။
A single nesting colony of the sociable weaver may house hundreds of individuals အဖော်မင်သော ရက်ကန်းငှက်များသည် ဘုံသိုက်ကြီးကို ဆောက်လုပ်ကာ၊ အထဲတွင် တကောင်ချင်းစီအတွက် အသိုက်များစွာ တည်ရှိသည်။
အသိုက်ကို မြက်ပင်နံရံများဖြင့် ကာရံပြီး အခန်းခွဲထားသည်။
အသိုက်သို့ ဝင်ပေါက်ဝတွင်၊ တုတ်ချောင်းများ စိုက်ကာ ကျူးကျော်သူကို ကာကွယ်ထားသည်။
ထို ဘုံသိုက်ကြီး တခုတည်းကပင် ၂ မီတာမြင့်ပြီး၊ ၈ မီတာ ဗြက်ရှိသည်။
ငှက်စုံတွဲ ၃၀၀ လောက်ထိ ဝင်နေလောက်အောင် ဆံ့သည်။
ထိုအခါ၊ အခြားငှက်များကလည်း ရက်ကန်းငှက်သိုက်ကြီးထိပ်တွင် မိမိအသိုက်ကို လာဆောက်ပြီး မှီတင်းနေထိုင်လေ့ရှိသည်။
အချို့ငှက်များက အသိုက်ကို သစ်ပင်ထက် ဆောက်သည်။
လင်းတ၊ သိမ်းငှက်နှင့် အခြား ပင်လယ်ငှက်များသည် ကျောက်တောင်စွန်းများတွင်လည်းကောင်း၊ အခြားသူများသည် မြေပေါ်သို့မဟုတ် ထယ်ကြောင်းများထဲတွင်လည်းကောင်း အသိုက်ဆောက်တတ်သည်။
မျိုးစိတ်တခုစီတွင် ကိုယ်ပိုင်အသိုက်မူဟန် ရှိသည်။
အနည်းငယ်မှာ သူတို့ဆောက်သော အသိုက်နေရာ ရွေးချယ်ပုံနှင့် ပတ်သက်ပြီး ထူးခြားသည်။
မျိုးစိတ်အများစုသည် မိမိပတ်ဝန်းကျင်ရှိ မည်သည့်နေရာမဆို ရွေးချယ်ပြီး၊ မိမိအသိုက်ကို အကောင်းဆုံး ကာကွယ်ကြသည်။
မျိုးစိတ်များစွာ ဖြစ်နိုင်သ၍ ရှားစောင်းပင်ပေါ် ဆောက်မည်ဟု ရွေးချယ်ကြသည်။
bushtit နှင့် Bullock's oriole တို့သည် သူတို့အသိုက်ကို လှုပ်လီလှုပ်လဲ့ သစ်ခက်များ၏ အဖျားတွင် တွဲလောင်းချ ဆောက်လေ့ရှိသည်။
Oropendola သည် တွဲလောင်းချ အသိုက်များတွင် နေထိုင်ပြီး၊ ၁.၈ မီတာ ရှည်သော တွဲလျားကျ စပျစ်ပင်များကို အခြေစိုက်စခန်းသဖွယ် လုပ်ထားသည်။
တွဲလောင်းချအသိုက်သည် သေးငယ်သော သစ်ခက်များနှင့် တွဲချည်ထား၍ သားရဲများအတွက် မလွယ်ကူနိုင်ချေ။
အခြားမျိုးစိတ်များသည် သစ်ပင်သစ်ခေါင်းပေါက်များ မရနိုင်သောအခါ၊ လူနေအိမ်များ၊ ငှက်အိမ်များတွင် ကွဲကြောင်းများကြားတွင် ကတ်သီးကတ်သတ် နေသည်။
ပုံမှန်ငှက်သိုက်များသည် အရွယ်အစား ၂ စင်တီမီတာမှသည် (သိမ်းငှက်) အချင်း ၂ မီတာထိ ရှိသည်။
မှတ်တမ်းတင်ရသလောက် အကြီးဆုံးငှက်သိုက်မှာ bald eagles စုံတွဲက ပြုလုပ်သောအသိုက်ဖြစ်ကာ၊ အချင်း ၂.၉ မီတာရှိပြီး၊ ၆ မီတာ နက်သည်။
၂ တန်ထက်ပိုလေးမည်ဟု တွက်ချက်သိရသည်။
အပေါ့ဆုံးငှက်သိုက်မှာ ဂရမ်အနည်းငယ်မျှသာ လေးလိမ့်မည်။
mallee fowl တို့ သားဖောက်ဝပ်သော တောင်ပို့မှာ မြင့်ကာ၊ ဗြက်မှာ ကျယ်သည်။
၎င်းသည် ဆောက်လုပ်ရာ၌ ခန့်မျှထိလေးသော ကုန်ကြမ်းများ ထည့်သွင်းဆောက်လုပ်ထားသည်ဟု တွက်ချက်ကြသည်။
မျိုးတုံးသွားသော Sylviornis neocaledoniae သည် အချင်း ရှိသော အသိုက်ပို့များကို ဆောက်လုပ်နိုင်ခဲ့ဖွယ် ရှိသည်။
နို့တိုက်သတ္တဝါ ကိုက်ဖြတ်စားကောင်၊ ယုန်နှင့် မြေရှဉ့်များကဲ့သို့သော သေးငယ်သည့် နို့တိုက်သတ္တဝါမျိုးစိတ်များစွာသည် မြေကြီးထဲသို့ တွင်းလှိုဏ် တူး၍ သူတို့ကိုယ်တိုင်နှင့် ရင်သွေးငယ်များကို ကာကွယ်သည်။
ပရေရီခွေးများသည် ကျယ်ပြောသော မြေတခွင်ဝယ် ဥမင်လှိုဏ် ဖောက်လုပ် နေထိုင်သည်။
ကျယ်သော မြို့တမြို့ဟု ခေါ်ရလောက်သည့် တည်ဆောက်ပုံ တခုဆိုလျှင် ကောင်ရေ သန်း ၄၀၀ ထိ ဆန့်နိုင်သည်။
အိမ်များကို အပူချိန်ပြောင်းလဲမှု၊ ရေလွှမ်းမိုးမှုနှင့် မီးဒဏ် ခံနိုင်အောင် မွမ်းမံထားသည်။
ခွေးပေါက်များကို အပူချိန်မျှတသည့် မြေအောက်အနက်ဆုံး အိမ်ခန်းများဝယ် ကြီးပြင်းအောင် မွေးမြူကြသည်။
ရက်ကွန်း၊ အနံ့ဆိုးထုတ်ရှဉ့်များ အပါအဝင် နို့တိုက်သတ္တဝါ အတော်များများသည် သူတို့ အသိုက်ကို ဆောက်လုပ်ရန်၊ မြေကြီးထဲသို့မဟုတ် သစ်ပင်ထက်တွင် သဘာဝ အခေါင်းပေါက်များကို ရှာဖွေသည်။
ရက်ကွန်း နှင့် အခြား ကိုက်ဖြတ်ကောင်များသည် အရွက်များကို သုံး၍၊ သစ်ပင်နှင့် မြေအောက်ထဲတွင် အသိုက်ဆောက်ကြသည်။
အပင်နေရှဉ့်များသည် ရှဉ့်သိုက်များကို သစ်ပင်ထက်ဝယ် ဆောက်လျှင်၊ ဗိုး vole(ခ) ကြွက်ဝမ်းပူများက မြက်ပင်ရှည်တောထဲ၌ အသိုက်ဆောက်ကြသည်။
အချို့မျိုးစိတ်များတွင် အသိုက်ကို သက်ကြီးရွယ်အိုများအတွက် အိမ်ဆောက်ပေးခြင်း ဖြစ်ကာ အချို့မှာမူ ရင်သွေးငယ်များကို ပျိုးထောင်​ရန် ဖြစ်လေသည်။
ဘဲတူကောင်နှင့် ပုရွက်စားကောင်များသည် မိမိအသိုက်ထဲတွင် ဥဥချသည်။
ဂေါ်ရီလာမျောက်သည် သူတို့ ညခါကျ အိပ်စက်ရန် အသစ်စက်စက် အသိုက်ကို အရွက်များ အခြားအပင်များဖြင့် နေ့စဉ် ဆောက်လုပ်သည်။
တခါတရံ နေ့ဘက် အနားယူရန် နေ့ခင်းတွင်ပင် အသိုက်ဆောက်တတ်သည်။
အရွယ်အစားပိုသေးသော ဂေါ်ရီလာမျိုးစိတ်သည် သစ်ပင်ထက်တွင် အသိုက်ကို ပြုလုပ်ကာ၊ ပိုကြီးသည်ကမူ မြေပေါ်တွင် ပြုလုပ်သည်။
အကြီးမားဆုံး မျိုးစိတ် ဖြစ်သည့် အနောက်တိုင်း ဂေါ်ရီလာ၏ နားခိုရာ အသိုက်သည် အချင်း လောက် တိုင်းထွာရရှိသည်။
ကုန်းနေရေနေသတ္တဝါ thumb|Paradise fish begin to hatch from a bubble nest. ဖားမျိုးစိတ် အချို့သည် ရိုးရိုးစင်းစင်းမှသည် အရှုပ်ထွေးဆုံးထိ ရှိသော အသိုက်မျိုးစုံကို ဆောက်လုပ်တတ်သည်။
စမ်းချောင်မှီတင်းနေ ဖားများသည် ဥများကို ကော်ထုပ်ကြီးသဖွယ် ထုနှင့် ထည်နှင့် ဥချပြီး၊ ရေအောက်ရှိ အပင်တပင်၌ တွယ်ကပ်ထားတတ်သည်။
ဂျယ်လီပုံစံ ဖြစ်နေ၍ ဥများ ရေယူရာ လျှောက် မလွင့်ပါတော့ချေ။
ငါး ငါးများ အသိုက်ဆောက်ခြင်းသည် ရိုးရိုးရှင်းရှင်း ငါးဥများ ဥချခြင်းမှသည် အပင်မှထွက်သော အရာများဖြင့် သေသေချာချာ အလုံဖုံး တည်ဆောက်ခြင်းထိ အမျိုးမျိုး ရှိသည်။